ZAPISNIK 39. SJEDNICE VIJEĆA GRADSKE ČETVRTI GORNJI GRAD – MEDVEŠČAK

Dana 28. svibnja 2020. održana je 39. sjednica članova vijeća Gradske četvrti Gornji grad – Medveščak u prostorijama Mjesnog odbora Gupčeva zvijezda, Ksaver 203
Sjednica je započela u 17.00 sati.
Prisutni:
· Mirjana Džajo, predsjednica VGČ Gornji grad – Medveščak
· Marija Gazzari, članica
· Marija Marinović, članica
· Miren Milović, član 
· Diana Pečkaj – Vuković, članica
· Tomislav Oreški, član
· Neven Marković, član
· Neda Raukar – Gamulin, članica
· Vlasta Toth, članica
· Konrad Puškarić, član
· Tin Pažur , član 
· Dejan Bosak, član
· Nada Boban, članica

Ispričani članovi:
· Luka Bogdan, potpredsjednik VGČ Gornji grad – Medveščak
· Tatjana Holjevac, članica

Nazočni djelatnici Gradskog ureda za mjesnu samoupravu:
· Marko Butković, stručni referent
· Helena Ilona Bognar, viša stručna suradnica

Predsjednica Vijeća Gradske četvrti M. Džajo pozdravlja sve prisutne, te otvara 39. sjednicu Vijeća Gradske četvrti Gornji grad – Medveščak. Predlaže odlaganje verificiranje zapisnika sa 38. sjednice zbog žurnosti sazivanja nove sjednice i nemogućnosti pisanja istog.
Vijeće jednoglasno prihvaća prijedlog.
Predsjednica predlaže dopunu Dnevnog reda sa 3 dodatne točke i predlaže da se upit vijećnice N. Raukar - Gamulin za stanje zgrade PO u Draškovićevoj ulici stavi pod zadnju točku, Pitanja i prijedlozi.


DNEVNI RED:     

1. Prijedlog zaključka o davanju mišljenja o Prijedlogu odluke o dopuni Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela

NADOPUNA DNEVNOG REDA

2. Prijedlog zaključka o davanju mišljenja o Prijedlogu odluke o dopuni Odluke o naknadi predsjednicima, potpredsjednicima i članovima gradskih četvrti i vijeća mjesnih odbora

3. Prijedlog zaključka o dugoročnoj zamjeni tramvajskog prometa autobusnim u zonama stradalim od potresa.

4. Zamjena tramvajskog prometa autobusnim u zonama stradalim od potresa

5. Pitanja, prijedlozi i obavijesti



[bookmark: _GoBack]Dnevni red prihvaćen je sa 12 glasova ZA i 1 PROTIV (za drugu nadopunu).

Ad 1. Prijedlog zaključka o davanju mišljenja o Prijedlogu odluke o dopuni Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela
M. Džajo otvara točku dnevnog reda. Nakon rasprave u kojoj su sudjelovali N. Marković, T. Oreški, K. Puškarić, N. Boban i N. Raukar Gamulin sa 12 glasova ZA i 1 suzdržanim donesen je slijedeći 


 ZAKLJUČAK
o davanju mišljenja na Prijedlog odluke o dopuni Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela


1. Vijeće Gradske četvrti Gornji grad – Medveščak daje negativno  mišljenje na Prijedlog odluke o dopuni Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela

2. Ovaj će  zaključak biti dostavljen stručnoj službi gradonačelnika i Gradskom uredu za mjesnu samoupravu.


Ad. 2. Prijedlog zaključka o davanju mišljenja o Prijedlogu odluke o dopuni Odluke o naknadi predsjednicima, potpredsjednicima i članovima gradskih četvrti i vijeća mjesnih odbora
M. Džajo otvara drugu točku dnevnog reda. 
Nakon kratke rasprave u kojoj su sudjelovali  M. Džajo, V. Toth, N. Marković sa 12 glasova ZA i 1 suzdržanim donesen je sljedeći 

Z A K LJ U Č A K
o davanju mišljenja o Prijedlogu odluke o dopuni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora


1. Vijeće Gradske četvrti Gornji grad – Medveščak daje negativno mišljenje na Prijedlog odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

2. Ovaj će  zaključak biti dostavljen stručnoj službi gradonačelnika i Gradskom uredu za mjesnu samoupravu.


Ad. 3. Prijedlog zaključka o dugoročnoj zamjeni tramvajskog prometa autobusnim u zonama stradalim od potresa.
M. Džajo otvara treću točku dnevnog reda. 
Nakon rasprave u kojoj su sudjelovali N. Raukar Gamulin, N. Boban, M. Marinović, K. Puškarić, M. Džajo, D. Pečkaj Vuković JEDNOGLASNO je donesen sljedeći

ZAKLJUČAK
o prometovanju tramvaja u zonama stradalim od potresa  

1. Vijeće  je izrazilo zabrinutost za sigurnost građana u zonama tramvajskog prometa pogođenih potresom zbog trešnje zgrada pri prolasku tramvaja te traži žurno očitovanje od ZET-a što se i kako misli riješiti. Prvenstveno je zabrinuto za slijedeće ulice: Draškovićeva, Jurišićeva i Ilica.

2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Gradskom uredu za mjesnu samoupravu i Zagrebačkom električnom tramvaju d.o.o. 




Ad. 4. Pitanja, prijedlozi i obavijesti

N. Raukar Gamulin je izrazila zabrinutost za stanje zgrade PO Gornji grad – Medveščak, Draškovićeva 15,  na što su se svi vijećnici složili da zgrada loše izgleda i izrazili zabrinutost za djelatnike i građane te zaključili da treba hitno poslati apel da se pošalje druga komisija radi detaljne provjere statike zgrade.


Pitanja više nije bilo te predsjednica zatvara sjednicu.
Sjednica je završila u 18.10h

KLASA: 026-02/20-001/147
URBROJ: 251-06-11-7-20-9
Zagreb, 29. svibanj 2020.


Predsjednica Vijeća Gradske četvrti 
                                                                                              Gornji grad – Medveščak

                                                                                             Mirjana Džajo











